Kattri Ezzoubi

**Kattri Ezzoubi** (neiupõlvenimega **Kattri Türk**; 27. juuli 1969 Pärnu-Jaagupi – 12. oktoober 2011 Brufut, Gambia) oli eesti tõlkija, islami asjatundja ja arabist.

## Haridus
Ta lõpetas 1987. aastal Pärnu-Jaagupi Keskkooli ja 1994. aastal Tartu Ülikooli filosoofiateaduskonna ajaloo erialal.

## Erialane tegevus
Kattri Ezzoubi tegeles laialdaselt islami ja araabia kultuuri tutvustamisega Eestis. Islami uurimise kõrval praktiseeris ta seda ka ise, samuti võttis ta ajakirjanduses sageli sõna islami teemadel. Ezzoubi õpetas araabia keelt ja kõhutantsu, sealjuures õpetas ta araabia keelt ja kultuuri Kaitsepolitsei ametnikele ja Iraaki minevatele Eesti sõduritele ning islami aluseid ja kultuuri Tallinna Rahvaülikoolis. Kõhutantsijana osales ta 2009. aasta oktoobris Moskvas ülevenemaalisel telekonkursil "Kuulsuse minut".

Ezzoubi tõlkis 88 raamatut nii vene, inglise, saksa, prantsuse kui ka itaalia, samuti araabia, vanakreeka ja ladina keelest. Ezzoubi tõlgete seas oli arvukalt Darja Dontsova, Aleksandra Marinina jt menukirjanike teoseid, kuid ka klassikat ning teatmekirjandust. 2003. aastal ilmus tema koostatud "Vanaaja lugemik" ning 2007. aastal raamat "Araabia vanasõnad". Ta avaldas ka ladina keele õpiku ja töövihiku.

Ezzoubi jõudis töötada nii antiikajaloo lektori kui ka islami kultuuri lektorina.

Elu lõpul tundis ta huvi Gambia vastu ning asus kirjutama raamatut "Minu Gambia".

### Tõlkeid
*Gerhard Fink "Kes on kes antiikmütoloogias". Tallinn: Avita, 2000
*Sue Townsend "Kuninganna ja mina" Tallinn: Eesti Raamat, 2001
*"Vana-Kreeka inimene" (koostaja Jean-Pierre Vernant) Tõlkinud Heigo Sooman ja Kattri Türk. Tallinn, Avita, 2001
*Tatjana Irmijajeva "Islamimaailma ajalugu: vanadest araablastest Osmanite impeeriumi rajamiseni" Tallinn: Avita, 2002
*Guy Browning "Suure juhi päevaraamat: mõttetu mehe tsenseerimata päevik" Tallinn: Tänapäev, 2003
*Robert A. Heinlein "Friday" Tallinn: Eesti Raamat, 2003
*"Vana-Rooma inimene" (koostaja Andrea Giardina) Tallinn: Avita, 2004
*Amin Maalouf "Leo Africanus" Tallinn: Eesti Raamat, 2005
*Ahdaf Soueif "Armastuse jälgedes" Tallinn: Eesti Raamat, 2006
*Aleksandra Marinina "Lahtine uks" Tallinn: Ersen, 2008
*Darja Dontsova "Legend kolmest pärdikust" Tallinn: Ersen, 2009
*Richard Branson "Teeme ära! Elu ja äri õppetunnid" Tallinn: Pilgrim, 2009
*Erica Jong "Võrgutades deemonit: kirjaniku elust" Tallinn: Eesti Raamat, 2009
*Barbara Cartland "Kaitsepühak" Tallinn: Amor, 2010
*Meagan Hatfield "Vampiiri vari" Tallinn: Ersen, 2011
*Nikolai Gumiljov "Aafrika jaht: novellid, jutustused, olukirjeldused" Tallinn: Eesti Raamat, 2011
### Artikleid
*Kattri Türk. "Läänes seksiobjekt, islamimaailmas isiksus". Eesti Naine/EPL, 11. aprill 2001
*Kattri Türk. "Asterix ja seriaalikengelased kui ajalootunni abimaterjalid". Õpetajate Leht nr 42, 26. november 1999. Lk 11

## Isiklikku
Ta elas muuhulgas Marokos, Tuneesias, Egiptuses ja Süürias. 2003. aastal abiellus Kattri Türk marokolasega ja sai perekonnanimeks Ezzoubi. Abielu lahutati 2007. aastal.

Kattri Ezzoubi suri 2011. aastal Gambias, esialgseil andmeil malaariasse.

Ezzoubi kuulus 18. juunist 2003 Eesti Reformierakonda.

## Viited

## Välislingid
*Heidit Kaio "Mosleminaine Kattri lahutas mehest" Eesti Ekspress, 24. aprill 2008 (intervjuu)
*Grete Naaber "Kõhutantsija Kattri võistles Moskvas Tupsu-tantsuga" Pärnu Postimees, 13. november 2009
*Tiina Jõgeda "Kapo jälgib araabia keele õppijaid ja moslemitest külalisi" Eesti Ekspress, 26. august 2010
*Margo Pajuste "Kattri Ezzoubi: erinevus rikastab, ilma irooniata!" Õhtuleht, 27. november 2010 (intervjuu)
*"Gambias suri Eesti tõlkija ja arabist Kattri Ezzoubi" ERR, 20. oktoober 2011
*"In memoriam Kattri Ezzoubi" islam.ee, 21. oktoober 2011
*Eestlanna müstiline surm Aafrikas Eesti Ekspress, 27. oktoober 2011